Esittely - Oulu Riders ry
Oulu-Riders ry (O-Ri) on vuonna 1987 Saaran tallin yhteyteen perustettu ratsastusseura. Seura toimii koko Kuivasjärven hevosurheilualueella, ja sen jäsenistö koostuu niin tunti- kuin yksityisratsastajistakin.
Seura järjestää jäsenilleen tapahtumia, kursseja ja kilpailuja . Näiden onnistuminen on hyvän talkoohengen ansiota. Jokaisen jäsenen – seniorin, juniorin tai juniorivanhemman – osallistuminen on arvokasta.
Seura on myös tehnyt useita Saaran tallin ratsastustoimintaa tukevia hankintoja, kuten rakennuttanut kerhomökin, hankkinut ratsastusmaneesin peilit, estekalustoa sekä kaappitiloja tuntiratsastajien varusteille. Seura tukee jäsentensä kilpailua ja valmentautumista vuosittain anottavalla kilpailu- ja valmennusavustuksella.
Seura järjestää Saaran tallilla kuuden osakilpailun O-Ri Cup -kisan, jossa vuorotellaan este- ja kouluratsastuksessa. O-Ri Cup:ssa kilpaillaan niin juniorituntiratsastajien, seniorituntiratsastajien kuin yksityistenkin sarjavoitoista. Keväällä ratsastuskoulun juniorioppilaat kilpailevat esteillä Kevätmaljasta ja syksyllä kouluratsastuksessa Eskon Tuopista. Kevätmaljasta on kilpailtu 1970-luvulta lähtien ja Eskon Tuopista vuodesta 1986, jolloin kilpailtiin juhlavasti Saaran Tallin Kuivasjärven talliin muuton ensimmäisen vuosipäivän kunniaksi. Keväällä 2002 Saaran Tallilla kilpailtiin ensimmäisistä Pohjois-Suomen alueen tuntiratsastajien mestaruuksista.
Kesällä 2001 Oulu-Riders ry:lle myönnettiin Oulun alueen ensimmäinen ratsastusseuran sinetti. Sinetin saamista edelsi pitkäaikainen suunnitelmallinen nuorisotyö ja viimeisen vuoden aikana todellinen skarppaus sinetin kriteerien täyttämiseksi. Ponnistelut palkittiin ja seurasta tuli nuorisotoiminnan sinettiseura. Nuorisotoimikunnan kasvettua sennuikään sinetistä luovuttiin vuoden 2004 keväällä, kun nuorisotoimikunnan jatkajia ei löytynyt.
Tervetuloa mukaan iloiseen joukkoon ja seuratoimintaan.
Ota yhteyttä: ouluridersry@gmail.com
Oulu-Riders ry:n puheenjohtajat:
Inka Autio 2010-
Milka Tervasmäki 2007-2009
Anette Heinonen 2005-2006
Ulla Alanko 2001–2004
Mia Muotka 1996–2000
Agne Bogdanoff 1990–1995
Janna-Mari Puustjärvi 1989
Vuokko Paunula-Ontto 1988
Teija Lindholm syys–joulukuu 1987
Hannele Raappana helmi-syyskuu 1987
Lähtölistat 8. 4. 2018, O-Ri Cup I